Općinsko vijeće Općine Sveti Filip i Jakov, na temelju članka 35. Zakona o lokalnoj i područnoj (regionalnoj) samoupravi (“Narodne novine” broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 32. Statuta Općine Sveti Filip i Jakov (“Službeni glasnik Općine Sveti Filip i Jakov ” broj: 02/14 – pročišć. tekst, 6/14, 1/18, 1/20 i 2/21, 16/24 ), na 19. sjednici održanoj dana -- prosinca 2024. godine donosi

**O D L U K U**

**O NAČINU DODJELE SREDSTAVA ZA FINANCIRANJE TURISTIČKE ZAJEDNICE ZA 2025. GODINU**

**Članak 1.**

Ovom Odlukom se određuje da će Općina Sveti Filip i Jakov, sukladno članku 26. Zakona o turističkim zajednicama i promicanju hrvatskog turizma (“Narodne novine” broj: 52/19 i 42/20), osiguravati sredstva za financiranje rada Turističke zajednice Općine Sveti Filip i Jakov, odnosno za ostvarivanje njezinih zadaća i za funkcioniranje Turističkog ureda.

**Članak 2.**

Sredstva za financiranje rada Turističke zajednice svake će godine biti osigurana u proračunu Općine na već postojećim stavkama aktivnosti u PROGRAMU 1009 POTICANJE RAZVOJA TURIZMA, A100001 FINANCIRANJE TURISTIČKE ZAJEDNICE, a prema projekciji rashoda.

**Članak 3.**

Plan rashoda za 2025. godinu:

|  |  |
| --- | --- |
| **Rashod** | **Iznos** |
| Razvoj elemenata turističke ponude s fokusom na cjelogodišnju ponudu destinacije | 20.000,00 |
| Izrada strateških operativnih/komunikacijskih/akcijskih dokumenata | 15.000,00 |
| Podrška razvoju turističkih događanja | 20.000,00 |
| **Ukupno** | **55.000,00** |
|  |  |

Projekcija troškova za nastavak realizacije navedenih projekata u 2026. i 2027. godini u istom iznosu.

**Članak 4.**

Sredstva će biti doznačena na račun Turističke zajednice sukladno mogućnostima proračuna, nakon dostavljenog zahtjeva za isplatu i izvješća o realiziranim rashodima za tekuću godinu. Nedoznačena sredstva do visine godišnjeg planiranog iznosa se ne prebacuju za sljedeće razdoblje.

**Članak 5.**

Ova odluka stupa na snagu osmog dana od dana objave u Službenom glasniku Općine Sveti Filip i Jakov.

**KLASA:** 402-04/24-01/05

**URBROJ: --------------**

**Sveti Filip i Jakov, .. prosinca 2024. godine**

**OPĆINSKO VIJEĆE OPĆINE SVETI FILIP I JAKOV**

Predsjednik Općinskog vijeća Igor Pedisić

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**